《黄左丞席上作》
宋代·释仲殊

瑞麟香暖玉芙蓉，画蜡凝辉到晓红。
数点漏移衙仗北，一番雨滴甲楼东。
梦游黄阙鸾巢外，身卧彤帏虎帐中。
报道谯门初日上，起来帘幕杏花风。

作者简介：释仲殊，字师利，安州（今湖北安陆）人。俗姓张，名挥，仲殊其法号。尝应进士试，不中，弃家为僧，曾住苏州承天寺、杭州宝月寺。崇宁间自缢，事迹见《吴郡志》卷四二、《吴中人物志》卷一二、《栖真志》卷四。